laion/Wikipedia-Exotic huggingface dataset:
יחידת גרום

יחידת גרום (מילולית: "רעם") היא יחידת כוחות מיוחדים משטרתית ברוסיה, שנועדה לסייע בביצוע מבצעי אכיפה ומלחמה בסחר בסמים. היחידה שהוקמה בשנת 1979 כיחידת השתלטות ללוחמה בטרור של הק.ג.ב., הוכפפה בהמשך למשטרת המס הרוסית ללכידת עברייני מס. מאז 2003 פועלת כיחידה למלחמה בסמים לא חוקיים, תחילה כחלק משירות הפדרלי לשליטה בסמים, אך מאז 1 בינואר 2017 מהווה חלק ממשרד הפנים הרוסי. מאז 2016, לאחר שיחידת SOBR ואומו"ן הועברו לידי המשמר הלאומי, יחידת גרום הפכה ליחידה ההשתלטות המרכזית של משטרת הפדרציה הרוסית. הקבוצה המיוחדת "גרום" של הק.ג.ב של ברית המועצות הוקמה בחורף 1979. אנשי הצוות אוישו מתוך לוחמי יחידת A (הכוחות המיוחדים למלחמה בטרור "אלפא") של המינהל השביעי של הק.ג.ב. הקבוצה נשלחה לאפגניסטן להשתתף במבצע סערה 333. במהלך המבצע נהרגו שני לוחמים מהקבוצה - ד. וולקוב וג. זודין. בשנת 2003 הוקם השירות הפדרלי לשליטה בסמים והיחידה שפעלה כגוף של משטרת המס הרוסית הוכפפה למינהל האבטחה ומטרות מיוחדות של הארגון ונוסד על בסיס המינהל להגנה פיזית של משטרת המס. בשנת 2012 אורגנו הכוחות המשותפים לתגובה מהירה במסגרת ארגון האמנה לביטחון משותף. לאחר פירוק השירות הפדרלי לשליטה בסמים, יחידת "גרום" הועברה לאחריות משרד הפנים ב-1 בינואר 2017. מאז ה-1 בינואר 2017 היחידה פועלת במסגרת המינהל הראשי לשליטה בסמים (GUNK) וממשיכה לאכוף מבצעים ללוחמה בסחר בסמים לא חוקיים. במסגרת המנהלה הראשית במוסקבה משרתים ביחידה 65 איש. היחידה פועלת כיחידת עלית ללוחמה בסמים ומסתייעת ביחידות משטרתיות אחרות לביצוע משימות. לוחמי היחידה במדים אופייניים, 2015. לוחמי היחידה בפעולה, 2012 לוחם היחידה בעת תרגיל תג שרוול של היחידה, מאז ינואר 2017. Зайцев Г. Н. "Альфа" - моя судьба. — СПб: Славия, 2006. — С. 132—137. — 599 с. — ISBN 5-9501-0099-9. מדיה וקבצים בנושא יחידת גרום בוויקישיתוף קבוצת הכוחות המיוחדים "גרום" קהילת ותיקי הכוחות המיוחדים סרטון תדמית של היחידה סרטון תדמית של יחידת "גרום" של המשמר הלאומי של רוסיה Основной отличительной чертой сотрудников ОСН «ГРОМ» является нестандартный и интеллектуальный подход к решению поставленных задач Когда грянет "Гром". Единственный отряд спецназа МВД обеспечивает работу оперативников, רוסיסקאיה גאזטה "«Гром» Группа специального назначения". אורכב מ-המקור ב-2018-10-31. נבדק ב-2018-10-31. «Спецподразделения главного антинаркотического ведомства страны носят грозное название „Гром“» «Спецназу наркоконтроля исполнилось 10 лет» / официальный сайт Управления ФСКН России по Калининградской области Служебных собак ФСКН научат искать взрывчатку в тайниках с наркотиками // רי"א נובוסטי от 21 июня 2011 «Поначалу в КСОР ОДКБ спецназ ФСКН России не входил. В этом году указом Президента РФ и решением ОДКБ его туда включили.» Александр Тихонов. Гром над наркотропой // «Красная звезда» от 20 сентября 2012 «Известия»: «МВД реформирует спецотряд «Гром». «Российская газета»: «Когда грянет Гром».
פנדורה (תכשיטים)

פנדורה A/S (בדנית: PANDORA) היא יצרנית וקמעונאית תכשיטים דנית בינלאומית, שנוסדה בשנת 1982 על ידי פר אנוולדסן. החברה החלה כחנות תכשיטים משפחתית בקופנהגן ובהמשך הפכה למותג בינלאומי. פנדורה ידועה בזכות זה שהיא מייצרת צמידי קסם בהתאמה אישית, טבעות מעוצבות, שרשראות ושעונים. (שייצורם הופסק כעת) החברה משווקת את תכשיטיה בלמעלה מ-100 מדינות שונות שנמצאות בשש יבשות שונות, תוך שיש להם למעלה מ-7,800 נקודות מכירה. פנדורה נוסדה בשנת 1982, על ידי הצורף הדני פר אנוולדסן ואשתו, ויני אנוולדסן. הזוג התחיל בקנה מידה קטן על ידי ייבוא תכשיטים מתאילנד ומכירתם לצרכנים. לאחר מיזם סיטונאי מצליח, בשנת 1989 שכר אנוולדסן מעצבים שונים והקים מפעל בתאילנד, שם הוא עדיין ממוקם. עם עלויות ייצור נמוכות ושרשרת אספקה יעילה, האנוולדסנים יכלו לספק תכשיטים נוחים ומוגמרים בעבודת יד לשוק ההמונים. הקולקציה של פנדורה צמחה וכללה מגוון טבעות, שרשראות, עגילים ושעונים. פנדורה החלה למכור את צמידי הדגל שלה בשנת 2000. פיתוח הפטנט ארך כמה במשך כמה שנים אחדות. קרן השקעות פרטיות Axcel רכשה בשנת 2008 אחזקה של 60% בחברה ממשפחת אנוולדסן. מניות בהיקף של 9.96 מיליארד כתרים דניים (1.84 מיליארד דולר) נמכרו בהנפקה באוקטובר 2010; אחת ההנפקות הגדולות באירופה באותה השנה, מה שהקנה לפנדורה שווי שוק בסביבות 27 מיליארד כתרים דניים. החברה רשומה באופן רשמי בבורסת NASDAQ OMX קופנהגן בדנמרק והיא חלק מהמדד OMX Copenhagen 20. בשנת 2021 הודיעה החברה כי תפסיק למכור יהלומים מכרייה ותתמקד ביהלומי מעבדה. לדברי החברה, תעשיית היהולמים פוגעת בסביבה ובזכויות האדם. מדיה וקבצים בנושא פנדורה בוויקישיתוף אתר האינטרנט הרשמי של פנדורה פנדורה, ברשת החברתית פייסבוק פנדורה, ברשת החברתית אקס (טוויטר) פנדורה, ברשת החברתית אינסטגרם פנדורה, סרטונים בערוץ היוטיוב פנדורה, באתר פינטרסט מידע עסקי על חברת פנדורה באתרים Yahoo! Finance • MarketWatch • CNN Money • Bloomberg Business (באנגלית) פנדורה, בגוגל פיננסים http://www.jewellermagazine.com/Article.aspx?id=234 Rachlin, Natalia (6 בדצמבר 2011). "A Danish Fairy Tale Gone Awry". New York Times. {{cite news}}: (עזרה) Lieber, Chavie (23 באוגוסט 2016). "The Charmed Life of Pandora". Racked. Vox Media. נבדק ב-24 באוגוסט 2016. {{cite news}}: (עזרה) Arnold, Martin (5 באוקטובר 2010). "Pandora shares leap on Copenhagen debut". Financial Times. {{cite news}}: (עזרה) פנדורה, חברת התכשיטים הגדולה בעולם, תמכור יהלומי מעבדה בלבד, באתר TheMarker‏, 5 במאי 2021
קופסת קבר רחל

"קופסת קבר רחל" או "קופסה מעוצבת בצורת קבר רחל" היא קופסה מעוטרת בדימויים הקשורים לקבר רחל, שעוצבה על ידי אברהם בר-אדון בשנת 1915. הקופסה נמצאת היום באוסף מוזיאון ארץ ישראל. אברהם בר-אדון יצר את הקופסה בתקופת כהונתו כמנהל מחלקת "מלאכת-דמשק" בבצלאל, בית מדרש לאמנות ולמלאכות-אמנות. היא עשויה פליז ומשובצים בה כסף ונחושת בטכניקות מסורתיות של פליגרין ושיבוץ. בצורתה מהווה הקופסה מעין דגם מוקטן של מבנה קבר רחל. כל אחד מפאות הקופסה מעוטר אף הוא בדימוי הקשור לאיקונוגרפיה של דמות רחל בתרבות היהודית. בפאה ובה הכניסה לקבר מתוארת דמות אישה ישובה על סלע. זו היא דמותה של רחל, המתוארת מרכינה את ראשה. לצידה מתואר שיח פרחים, הדומה לחבצלת. בכך מתקרבת האיקונוגרפיה לתיאור מרים, אם ישו באמנות האירופית. בפאת הקופסה המנוגדת מופיע הטקסט "רָחֵל מְבַכָּה עַל בָּנֶיהָ מֵאֲנָה לְהִנָּחֵם עַל בָּנֶיהָ כִּי אֵינֶנּוּ. כֹּה אָמַר יְהוָה מִנְעִי קוֹלֵךְ מִבֶּכִי וְעֵינַיִךְ מִדִּמְעָה כִּי יֵשׁ שָׂכָר לִפְעֻלָּתֵךְ נְאֻם יְהוָה וְשָׁבוּ מֵאֶרֶץ אוֹיֵב", הלקוח ספר ירמיהו (לא, יד-ט"ו).בפאה נוספות מופיע תיאור של סמלי 12 שבטי ישראל. בגג הדגם מופיע הטקסט "אִם אֶשְׁכָּחֵךְ יְרוּשָׁלָ‍ִם תִּשְׁכַּח יְמִינִי" (תהילים, קלז, ה) ולצדו תיאור של שופר, אתרוג וכד בדמות אמפורה. השילוב בין האלמנטים הנטורליסטים, השואבים מצורתו הממשית של הדגם, לבין תיאור אסכטולוגי, המדגיש את הגאולה הצפויה לעם ישראל, אופייניים לחלק מן היצירות שנוצרו בארץ-ישראל בתקופה זו, וב"בצלאל" בפרט, שבה נעשה שימוש רב בדמותה של רחל. קופסה מעוצבת בצורת קבר רחל, באתר פורטל המוזיאונים
אנרגיית נקודת האפס

בתורת הקוונטים, אנרגיית נקודת האפס היא האנרגיה הנמוכה ביותר של מערכת, והיא האנרגיה של מצב היסוד של המערכת. את מושג אנרגיית נקודת האפס הגו אלברט איינשטיין ואוטו שטרן ב-1913, כתיקון לנוסחה של מקס פלאנק עבור האנרגיה של אוסצילטור הרמוני קוונטי. מערכת בטמפרטורה של האפס המוחלט נמצאת במצב היסוד ומכאן השם שנתנו איינשטיין ושטרן לאנרגיה הזו. מושג מקביל לאנרגיית נקודת האפס הוא אנרגיית הריק - האנרגיה ליחידת נפח שנמצאת בריק. בקוסמולוגיה, אנרגיית הוואקום נחשבת למקור של הקבוע הקוסמולוגי, אולם יש בין שני גדלים אלו הפרש של 120 סדרי גודל - אי התאמה זו זכתה לכינוי "בעיית ההיררכיה של הקבוע הקוסמולוגי". באופן ניסיוני, אנרגיית נקודת האפס של הריק יכולה להיות האחראית לאפקט קזימיר, אשר ניתן לצפייה ולמדידה בהתקנים ננומטריים הבנויים מחומרים מוליכים. הכוח שאפקט קזימיר יכול להפעיל על התקנים ננומטריים משמעותי, והוא עשוי לגרום להם להתעקם ולהידבק. מושג אנרגיית נקודת האפס רומז לאפשרות לשלוף אנרגיה ישירות מן הריק, והוא מושך את תשומת לבם של ממציאים ומדענים. נכון להיום, אין אפשרות לשלוף אנרגיה שימושית מן הריק, למרות שמחקרים בכיוון זה נערכים גם כיום. במדע בדיוני נעשה שימוש במקורות אנרגיה המבוססים על אנרגיית נקודת אפס. כך למשל בסדרה סטארגייט. מדיה וקבצים בנושא אנרגיית נקודת האפס בוויקישיתוף אנרגיית נקודת האפס, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
סקי מאסק דה סלאמפ גאד

סטוקלי קלון גולבורן (באנגלית: Stokeley Clevon Goulbourne; נולד ב-18 באפריל 1996), ידוע בשם הבמה סקי מאסק דה סלאמפ גאד (Ski Mask the Slump God), הוא ראפר ופזמונאי אמריקאי. ב-2016 הוציא את מיקסטייפ הבכורה שלו, Drown in Designer. המיקסטייפ לא גרר אחריו הצלחה. ב-2017 הוציא את המיקסטייפ השני שלו, YouWillRegret. המיקסטייפ זכה להצלחה רבה ואף הגיע למקום ה-195 בבילבורד 200. במאי 2018 הוציא את המיקסטייפ השלישי שלו, Beware the Book of Eli. המיקסטייפ זכה לשבחים רבים ממבקרי המוזיקה. בנובמבר 2018 הוציא את אלבום הבכורה שלו, Stokeley. האלבום כולל הופעות אורח של ג'וס וורלד, ליל בייבי וליל יאכטי. האלבום הגיע למקום ה-4 במצעד אלבומי ה-R&B/היפ-הופ. הסינגל המוביל מתוך האלבום, "Faucet Failure" גרר אחריו הצלחה רבה ואף זכה במעמד פלטינה מטעם איגוד תעשיית ההקלטות האמריקאי. 2018: Stokeley 2016: Drown in Designer 2017: YouWillRegret 2018: Beware the Book of Eli 2016: Very Rare Lost Files 2016: Slaps for My Drop Top Minivan 2018: Archives אתר האינטרנט הרשמי של סקי מאסק דה סלאמפ גאד מדיה וקבצים בנושא סקי מאסק דה סלאמפ גאד בוויקישיתוף סקי מאסק דה סלאמפ גאד, ברשת החברתית פייסבוק סקי מאסק דה סלאמפ גאד, ברשת החברתית אקס (טוויטר) סקי מאסק דה סלאמפ גאד, ברשת החברתית אינסטגרם סקי מאסק דה סלאמפ גאד, ברשת החברתית טיקטוק סקי מאסק דה סלאמפ גאד, סרטונים בערוץ היוטיוב סקי מאסק דה סלאמפ גאד, באתר אפל מיוזיק (באנגלית) סקי מאסק דה סלאמפ גאד, באתר ספוטיפיי סקי מאסק דה סלאמפ גאד, באתר סאונדקלאוד (באנגלית) סקי מאסק דה סלאמפ גאד, באתר Last.fm (באנגלית) סקי מאסק דה סלאמפ גאד, באתר AllMusic (באנגלית) סקי מאסק דה סלאמפ גאד, באתר MusicBrainz (באנגלית) סקי מאסק דה סלאמפ גאד, באתר דיזר סקי מאסק דה סלאמפ גאד, באתר Discogs (באנגלית) סקי מאסק דה סלאמפ גאד, באתר Songkick (באנגלית) סקי מאסק דה סלאמפ גאד, באתר Genius סקי מאסק דה סלאמפ גאד, באתר טיידל (באנגלית) Stokeley Goulbourne Mugshot | 08/02/16 Florida Arrest, florida.arrests.org DROWN-IN-DESIGNER, SoundCloud (באנגלית) Ski Mask the Slump God - YouWillRegret, The Needle Drop (באנגלית) Ski Mask The Slump God Officially Releases 'Beware The Book of Eli' Project, Complex (באנגלית) Gold & Platinum, RIAA (באנגלית)
פוג'יירה (עיר)

פוג'יירה (בערבית: الفجيرة) היא בירת האמירות פוג'יירה, שבאיחוד האמירויות הערביות. פוג'יירה היא המרכז העסקי והמסחרי העיקרי לאמירות, ובו מבני משרדים גבוהים (כמן למשל, מגדל פוג'יירה) שנמצאים ליד רחוב חמד בן עבדולה (אנ'), הדרך העיקרית לעיר. מיקומה של העיר מספק גישה ישירה לאוקיינוס ההודי עבור איחוד האמירויות הערביות, תוך הימנעות משימוש במפרץ הפרסי, הדורש גישה דרך מצר הורמוז. ישנם מספר קניונים, כולל הקניון הגדול של מרכז העיר פוג'יירה (אנ'), שנפתח ב-2012. קניונים אחרים כוללים את קניון פוג'יירה (נפתח ב-2016), קניון לולו (נפתח ב-2014), וקניון סנסורי. השווקים בפוג'יירה כוללים את השוק המרכזי של פוג'יירה, סוק פבריק, ושוק הדגים והירקות של פוג'יירה. מבצר פוג'יירה (אנ') המשוחזר ומוזיאון פוג'יירה (אנ') נמצאים סמוך לעיר פוג'יירה. כפר המורשת פוג'יירה (אנ'), שנמצא בסמוך לפארק מדאב ספרינג (אנ'), שומר על חלק מעברה של האמירות. המסגד הראשי הוא מסגד השייח זייד (אנ'), השני בגודלו באיחוד האמירויות הערביות ונקודת ציון דרך שנמצאת במרכז העיר. נמל התעופה הבין-לאומי פוג'יירה (אנ') נמצא סמוך לעיר. מדיה וקבצים בנושא פוג'יירה בוויקישיתוף אתר האינטרנט הרשמי של פוג'יירה United Arab Emirates: Emirates & Major Cities - Population Statistics, Maps, Charts, Weather and Web Information, www.citypopulation.de "Welcome to Fujairah City". Lonely Planet. נבדק ב-30 ביולי 2018. {{cite web}}: (עזרה) "Fujairah Map". www.fujairahtourism.ae. UAE: Fujairah Tourism & Antiquities Authority. 2018. MacManais, E. J. (Summer 2018). "Sheikh Zayed Mosque – Our very special landmark". www.fujairahobserver.ae. UAE: Fujairah Observer. pp. 60–63. Fujairah International Airport website ערך זה הוא קצרמר בנושא איחוד האמירויות הערביות ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
ראס אל-ח'ימה (עיר)

ראס אל-ח'ימה (בערבית: رأس الخيمة) היא בירת האמירות ראס אל-ח'ימה, שבאיחוד האמירויות הערביות. העיר ראס אל-ח'ימה הייתה ידועה בעבר בהיסטוריה בשם ג'ולפר והיא הייתה אחת מהיישובים העתיקים באיחוד האמירויות הערביות. לדברי מושל שארג'ה, הסולטאן בן מוחמד בן קאסמי (אנ'), העיר נוסדה על ידי ארמנים שנמלטו מהפלישה המונגולית. העיר היא ביתם של אתרים ארכאולוגיים רבים. העיר כמו כן הייתה אזור של שתי מערכות לחימה שבריטניה ניהלה במפרץ הפרסי ב-1809 וב-1819, האזור זכה לכינוי "חוף הפיראטים" מפני שנודע כי היו פשיטות נרחבות על אוניות בריטיות. ואולם, הסולטאן בן מוחמד בן קאסמי הכחיש זאת. מדיה וקבצים בנושא ראס אל-ח'ימה בוויקישיתוף אתר האינטרנט הרשמי של ראס אל-ח'ימה Leech, Nick (2015-10-22). "The long read: has a lost Arab capital been found on the Oman-UAE border?". The National. נבדק ב-2019-01-20. https://en.rasalkhaimah.ae/ras-al-khaimah/history-of-ras-al-khaimah Al-Qasimi, Sultan Muhammed; Shāriqah), Sulṭān ibn Muḥammad al-Qāsimī (Ruler of (1 בינואר 1988). "The Myth of Arab Piracy in the Gulf". Routledge – via Google Books. {{cite web}}: (עזרה) ערך זה הוא קצרמר בנושא איחוד האמירויות הערביות ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
רמי מלאכי

רמי (רם) מלאכי (נולד ב-1970) הוא קצין צה"ל במילואים בדרגת תת-אלוף, כיהן כמפקד יחידת לוט"ם באגף התקשוב וההגנה בסב"ר. רמי מלאכי נולד בחיפה ולמד בבית הספר הריאלי. התגייס בשנת 1991 לצה"ל בתום לימודי הנדסת חשמל בטכניון במסגרת העתודה האקדמית. בהמשך סיים תואר שני במנהל עסקים מאוניברסיטת תל אביב ותואר שני במדעי המדינה מאוניברסיטת חיפה. מלאכי שירת במגוון רחב של תפקידים בתחומי פיתוח מערכות תקשורת, מערכות מחשוב ומערכות שו"ב (שליטה ובקרה). בשנת 2008 הועלה לדרגת אל"ם, ומונה לראש מנהלת טכנית צי"ד (צבא יבשה דיגיטלי). בשנת 2011 מונה לרמ"ח מערכות תקשוב בזרוע היבשה, ולאחר מכן יצא ללימודים במכללה לביטחון לאומי. בשנת 2014 מונה לרמ"ח אמל"ח באגף התקשוב וההגנה בסב"ר. בשנת 2016 הועלה לדרגת תת-אלוף וקיבל את הפיקוד על יחידת לוט"ם, היחידה להתעצמות טכנולוגית-מבצעית בצה"ל. בשנת 2016 זכה מלאכי, יחד עם צוות מצה"ל, מפא"ת ואלביט מערכות, בפרס ביטחון ישראל על תרומתם לפיתוח מערכת צי"ד. בנובמבר 2019 סיים את תפקידו ופרש מצה"ל. לאחר פרישתו מונה לסמנכ"ל מו"פ אסטרטגי וסינרגיה בחברת אלביט מערכות. מלאכי נשוי ואב לשניים. מדיה וקבצים בנושא רמי מלאכי בוויקישיתוף עומר כביר, השמות החמים של Mind The Data, באתר כלכליסט, 13 בנובמבר 2017 יואב צפריר, "מסכי פלזמה אינם תחליף ללחימה", ספר ההייטק הישראלי 2018 גלעד צוויק, "בעזרתנו הצבא יוכל להיות הרבה יותר מדויק", באתר ישראל היום, 31 באוקטובר 2019 טקס החלפת מפקד לוט"ם, באתר צה"ל, ‏21 בנובמבר 2019 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מפרץ קראנטון

מפרץ קראנטון (באנגלית: Cranton Bay) הוא מפרץ ארוך ורחב, מדרום לחצי האי קאניסטאו בארץ אלזוורת', שבאנטארקטיקה. המפרץ נשפך אל ים אמונדסן. אורכו של המפרץ 37 קילומטרים. המפרץ תחום מדרומו באיי בקר, ובמדף קרח המפריד את המפרץ ממפרץ פיין איילנד. המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947. שמו של המפרץ ניתן לו על ידי הוועדה המייעצת לשמות אנטארקטיים. המפרץ נקרא על שמו של לוטננט אלמר מ. קראנטון (Elmer M. Cranton) מצי ארצות הברית, שהיה קצין רפואה, ומפקד תחנת בירד בשנת 1967. • Defense Mapping Agency 1992, Sailing Directions (planning Guide) and (enroute) for Antarctica, P 155 מפרץ קראנטון באתר הסקר הגאולוגי של ארצות הברית מפרץ קראנטון באתר הגאזט האנטארקטי המשווה SCAR של ממשלת אוסטרליה תצלום לוויין של מפרץ קראנטון מפרץ קראנטון באתר marineregions מפת האזור מידע גאוגרפי והיסטורי
המינהל הראשי לביטחון כלכלי ומלחמה בשחיתות

המינהל הראשי לביטחון כלכלי ומלחמה בשחיתות (ברוסית: Главное управление экономической безопасности и противодействия коррупции; בראשי תיבות: ГУЭБиПК) הוא מחלקה של משרד הפנים של הפדרציה הרוסית, האחראי לפיתוח ויישום מדיניות המדינה והרגולציה המשפטית בתחום הביטחון הכלכלי של המדינה ומאבק בשחיתות שלטונית. המחלקה מהווה יחידה עצמאית של המנגנון המרכזי של משרד הפנים והיא הגוף המרכזי למאבק בפשעי כלכלה ומיסים. זיהוי איומים על הביטחון הכלכלי של המדינה, פיתוח אמצעים לנטרולם; השתתפות בהקמת תוכניות יעד פדרליות, תכנון שוטף וארוך טווח בתחום זה; ארגון זיהוי, מניעה, דיכוי וגילוי של פשעים בין-אזוריים, בינלאומיים כלכליים ועבירות מס באזורי עדיפות במשק, פשעים נגד המדינה תוך פגיעה באיכות השירות הציבורי; ארגון זיהוי, מניעה, דיכוי וגילוי של פשעי כלכלה מסוכנים ביותר הגורמים לתהודה ציבורית רבה; ארגון אמצעי חיפוש מניעה והפעלת אמצעי הגנה על כל צורות הרכוש מפני פגיעות פליליות על מנת להבטיח תנאים נוחים לפיתוח יזמות והשקעות; ארגון בדיקות וביקורות תיעודיות במטרה לזהות, לדכא ולחשוף פשעים כלכליים בעלי אופי בינלאומי ובין-אזורי בשיתוף פעולה עם השירות הפדרלי לפיקוח פיננסי; מאבק נגד לגליזציה של כסף או רכוש אחר שהושג באמצעים פליליים; השתתפות במסגרת כישוריה בארגון המאבק במימון טרור, קיצוניות ופעילויות בלתי חוקיות אחרות. יום הקמת יחידות הביטחון הכלכליות במשרד הפנים של רוסיה נחשב ב-16 במרץ 1937, אז בהוראת הנ.ק.ו.ד. של ברית המועצות מספר 0018 כחלק ממינהל המיליציה הראשי הוקם האגף למאבק בגנבת רכוש סוציאליסטי (ОБХСС בראשי תיבות). מבנה ושם יחידות הביטחון הכלכליות של גופי הפנים השתנו שוב ושוב. בשנת 2003 קלט משרד הפנים של רוסיה יחידות למאבק בפשעי מיסים שהוקמו על בסיס שירות משטרת המס הפדרלית לשעבר, שהוקם ב-18 במרץ 1992. בשנת 2014 נעצרו כמה מנהלי אגפים של המחלקה ונידונו לשנות מאסר שונות בשנת 2017 בבית המשפט העירוני של מוסקבה. הבכירים הואשמו ביצירת קבוצת פשע מאורגן, במטרה לעודד שוחד, ניצול לרעה של סמכותם וארגון לובי לא חוקי של אינטרסים מסחריים של חברות בשליטתם. בשל כך, המחלקה סופגת ביקורת רבה על אי יעילותה. אתר האינטרנט הרשמי של המינהל הראשי לביטחון כלכלי ומלחמה בשחיתות באתר mvd.ru "МВД РФ. Департамент экономической безопасности. Общие данные". mvd.ru (ברוסית). אורכב מ-המקור ב-2008-04-18. נבדק ב-2008-04-18.. Официальный сайт МВД РФ. "МВД РФ. Департамент экономической безопасности. История". www.mvd.ru (ברוסית). אורכב מ-המקור ב-2007-02-17. נבדק ב-2007-02-17.. Официальный сайт МВД РФ. "В Москве вынесен приговор группе бывших сотрудников ГУЭБиПК МВД России". genproc.gov.ru. נבדק ב-2019-10-12. Евдокимов Денис Владимирович. "Преюдициальное значение приговора Мосгорсуда в отношении организованного преступного сообщества ГУЭБиПК МВД РФ" (ברוסית). pravorub.ru. נבדק ב-2019-10-08.
מפרץ פיין איילנד (אנטארקטיקה)

מפרץ פיין איילנד (באנגלית: Pine Island Bay) הוא מפרץ רחב בארץ אלזוורת', שבאנטארקטיקה. אורכו של המפרץ 64 קילומטרים; רוחבו של המפרץ 48 קילומטרים. קרחון פיין איילנד נשפך אל המפרץ, בקצה הדרום- מזרחי של ים אמונדסן. המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בדצמבר 1946. שמו של המפרץ ניתן לו על ידי הוועדה המייעצת לשמות אנטארקטיים. המפרץ נקרא על שמה של ספינת צי ארצות הברית פיין איילנד (USS Pine Island) - נושאת מטוסי - ים, וספינת הדגל של כוח המשימה המזרחי ( the eastern task group) של צי ארצות הברית במהלך מבצע קפיצה לגובה, אשר חקר את אזור זה. • Majewski, Wojciech. (2013), Benthic foraminifera from Pine Island and Ferrero bays, Amundsen Sea, Polish Polar Research. 34. 10.2478/popore-2013-0012 מפרץ פיין איילנד באתר הסקר הגאולוגי של ארצות הברית מפרץ פיין איילנד באתר הגאזט האנטארקטי המשווה SCAR של ממשלת אוסטרליה מפת האזור מידע גאוגרפי והיסטורי
מפרץ פיין איילנד

האם התכוונתם ל... אנטארקטיקה מפרץ פיין איילנד (אנטארקטיקה) – מפרץ בארץ אלזוורת' שבאנטארקטיקה ארצות הברית מפרץ מרפי (פלורידה) – מפרץ במדינת פלורידה שבארצות הברית מפרץ מרפי (קרוליינה הצפונית) – מפרץ במדינת קרוליינה הצפונית שבארצות הברית
המינהל הראשי למלחמה בקיצוניות

המינהל הראשי למלחמה בקיצוניות של משרד הפנים של הפדרציה הרוסית (ברוסית: Главное управление по противодействию экстремизму Министерства внутренних дел Российской Федерации, בראשי תיבות: ГУПЭ МВД России), המכונה גם "מרכז E", הוא יחידה עצמאית של המנגנון המרכזי של משרד הפנים של הפדרציה הרוסית, אשר אחראי ליישום מדיניות ממשלת רוסיה ומסדירה חוקים ותקנות בתחום ההתנגדות לפעילות קיצונית, כמו גם ביצוע תפקידים אחרים בהתאם להנחיות רגולטוריות של משרד הפנים של רוסיה וחוקי רוסיה. המינהל הראשי למאבק בקיצוניות של משרד הפנים של הפדרציה הרוסית (Главное управление по противодействию экстремизму Министерства внутренних дел Российской Федерации ,ГУПЭ МВД России) הוקם בהתאם לצו נשיא הפדרציה הרוסית דמיטרי מדבדב על הקמת השירות למאבק בקיצוניות של משרד הפנים של רוסיה מספר 1316 מיום 6 בספטמבר 2008. והוא נוצר מתוך המנהל האזורי למלחמה בפשע המאורגן, שפורק. השם החדש התקבל בהתאם לצו נשיא הפדרציה הרוסית מיום 1 במרץ 2011 ובהוראת שר הפנים של רוסיה מיום 4 במרץ 2011. למחלקה ניתנו סמכויות אכיפת חוק בתחום ההתנגדות לפעילות קיצונית ומלחמה בטרור והוא הגוף המשטרתי המרכזי ללוחמה בטרור. המינהל הראשי הוא היחידה המבצעית העיקרית של המשרד בתחום פעילות נגד קיצוניות וטרור ומשתף פעולה עם שירות הביטחון הפדרלי ביישום מבצעי לוחמה בטרור. משימות המחלקה כוללות: השתתפות בגיבוש מדיניות המדינה בתחום פעילות המאבק ברדיקליזם; השתתפות בשיפור הרגולציה המשפטית הנורמטיבית בתחום זה; ארגון המאבק בפשעים קיצוניים; ניהול יחידות משטרתיות ללחימה בטרור במחוזות הפדרליים, ובסובייקטים הפדרליים, הגנה על מסילות הרכבת, תחבורת המים והתנועה האווירית מפני פיגועי טרור, בנוסף המינהל משתף פעולה עם יחידות אבטחה בהגנה על הערים הסגורות ובמתקנים חשובים ורגישים במיוחד. Иванова С. И. Глава 8. Предупреждение органами внутренних дел террористической и экстремистской деятельности // Предупреждение преступлений и административных правонарушений: Учебное пособие. — Тюмень: Тюменский институт повышения квалификации сотрудников МВД России, 2012. — С. 113—129. — 187 с. — ISBN 978-5-93160-184-7. אתר האינטרנט הרשמי של המינהל הראשי למלחמה בקיצוניות (ברוסית) היסטוריה קצרה של מרכז "E", פורטל "הכוכב הרוסי" Указ Президента России от 6 сентября 2008 года № 1316 "О некоторых вопросах Министерства внутренних дел Российской Федерации"
מפרץ ראסל (אנטארקטיקה)

מפרץ ראסל (באנגלית: Russell Bay) הוא מפרץ רחב בארץ אלזוורת', שבאנטארקטיקה. המפרץ ממוקם בסמוך לצידם הצפוני של האי סיפל, מדף הקרח גץ, והאי קארניי, ומשתרע מהאי פרנק לכף גייטס. המפרץ נשפך אל ים אמונדסן. המפרץ מופה לראשונה בהתבסס על תצלומי אוויר שצולמו על ידי צי ארצות הברית בין השנים 1959–1966. שמו של המפרץ ניתן לו על ידי הוועדה המייעצת לשמות אנטארקטיים. המפרץ נקרא על שמו של אדמירל ג'יימס ס. ראסל (James S. Russell) מצי ארצות הברית, שהיה המשנה לראש מחלקת המבצעים של צי ארצות הברית בין השנים 1957–1958. מפרץ ראסל באתר הסקר הגאולוגי של ארצות הברית מפרץ ראסל באתר הגאזט האנטארקטי של ממשלת אוסטרליה מפרץ ראסל באתר הגאזט האנטארקטי המשווה SCAR של ממשלת אוסטרליה מפרץ ראסל באתר marineregions גאזט השמות האנטארקטיים הרשמי של ארצות הברית גאזט השמות הרשמי של ממשלת ניו זילנד מידע גאוגרפי והיסטורי הקצין השני בדרגתו בצי ארצות הברית
מפרץ ראסל

האם התכוונתם ל... אנטארקטיקה מפרץ ראסל (אנטארקטיקה) – מפרץ בארץ אלזוורת' שבאנטארקטיקה ארצות הברית מפרץ ראסל (פלורידה) – מפרץ במדינת פלורידה שבארצות הברית קנדה מפרץ ראסל (מניטובה) – מפרץ בפרובינציית מניטובה שבקנדה מפרץ ראסל (ססקצ'ואן) – מפרץ בפרובינציית ססקצ'ואן שבקנדה